
SISSEJUHATUS

Noorsootöö põhisuunad Narvas 2008 – 2013 (edaspidi – Põhisuunad) määravad noorsootöö arendamise tingimusi linnas. 
Põhisuunad määravad linna noorsootöö eesmärke ja ülesandeid ning prioriteete ja suundi, samuti konkreetseid ülesandeid, mida tuleb täita noorsootöö kavandatud arendamise elluviimiseks linnas. 
Ka on dokument suunatud omavalitsuse ja ühiskondlike organisatsioonide ning asutuste, kelle tegevus on suunatud noortele, töö efektiivsuse tõstmisele. 
Dokument on ette valmistatud järgmiste dokumentide alusel: 
- Narva linna arengukava 2008 – 2011,
- Noorsootöö seadus, 
- Eesti noorsootöö strateegia 2006 – 2013.
Linna noorsootöö eesmärgid arvestavad kohalikku spetsiifikat ja olemasolevat hetkeolukorda. 
Käesoleva dokumendi koostamisel on osalenud erinevad laste ja noortega tegelevad linna organisatsioonid (loetelu lisatud). Seaduses määratud aja jooksul oli käesoleva dokumendi projekt avalikustatud linna kodulehel tutvumiseks ning ettepanekute ja paranduste esitamise võimaldamiseks.
1. HETKEOLUKORRA KIRJELDUS 

Narva linn on suuruselt kolmas linn Eestis ning seisuga 2007. aasta algus oli Narvas 67 500 elanikku, kellest 25% on 7- kuni 26 aastased noored.

Noorsootöö on Narva linnas korraldatud ja viiakse läbi vastavalt:

· noorteseadusele, 

· Eesti noorsootöö strateegiale 2006 – 2013,
· Narva linna arengukava kuni 2011. aastani,

· Narva linna hariduse arengukava kuni 2013 aastani.

Ajavahemikus 2004 – 2007 oli noorsootöö korraldatud Narva Linnavolikogu 17.06. 2004.a määrusega kinnitatud „Noorsootöö põhisuundade” raames. 

Tegevuse tulemused „Noorsootöö põhisuundade” raames on järgmised:

- edukalt tegutseb Narva Noortekeskus, 2008. aasta veebruaris sai see 10-aastaseks,

- säilitatakse hoolikalt noorsootöö traditsioone: korraldatakse infomesse „Orientiir” ja „Kontakt”, koolilõpetajate pidusid, töösuve, heategevuskontserte, lastekaitsepäeva tähistamist, Rahvusvahelist noorsoopäeva, 

- Narva Linnavalitsuse Kultuuriosakonnas on avatud noorsootööd kureeriva spetsialisti ametikoht,


- on korraldatud koostöö haridus- ja kultuuriasutustega (k.a koostöö linna koolide huvijuhtidega),

- Narva Noortekeskus teeb aktiivset koostööd Linna Arenduse ja Ökonoomika Ameti ja Linnavara- ja Majandusametiga,


- tegutseb Narva Noorteparlament, kellele on tagatud linna poolne rahastamine, работает пятый созыв парламента,


- on allkirjastatud rida lepinguid ja kokkuleppeid partnerluse kohta rahvusvahelisel tasandil, toimub pidev koostöö rahvusvahelisel tasandil, nii tegutseb Narva Noortekeskuse juures Põhjamaade ministrite nõukogu infopunkt, on korraldatud koostöö Euroopa organisatsioonidega, kes tegelevad volontääridega, Rootsi, Tšehhi, Venemaa, Soome noorteasutustega,


- on läbi viidud rida uuringuid noorsootöö valdkonnas, nii näiteks uuriti mitme aasta jooksul mittetulundusühingute abil tütarlaste ja noormeeste reproduktiivse tervise, kooli- ja koduvägivalla, kahjulike harjumuste probleeme, 

- Euroopa fondide toetusel on korraldatud Narva Noortekeskuse hoone ja selle ruumide osaline kapitaalremont, kus tegutseb Ida-Virumaa suurim venekeelsetele noortele suunatud Narva Noorte teavitamis- ja nõustamiskeskus, 


- mitme aasta jooksul tegutsevad aktiivselt avatud noortekeskused (sh lastetoad), Narva Laste Loomemaja, Lastepäevakeskus „LAD”, mittetulunduslik organisatsioon „Lapsele oma kodu”, paljulapseliste perekondade ühendused jt organisatsioonid, kes tegutsevad laste ja noortega.

- linna eelarvest rahastatakse avatud kolmanda sektori poolt ülalpeetavate noortekeskuste sihipärane toetamine,

- linnas tegutseb töömalevate reglementeeritud süsteem,

- toetatakse noorteühenduste tegevust,

- igal aastal korraldatakse noorte projektide ülelinnalist konkurssi.

Seoses sellega, et määruse „Noorsootöö põhisuunad 2004 – 2007” põhiülesanded on täidetud ning on lõppenud selle kehtivus, tuleb vastu võtta uus dokument, milles määratakse tegevuse eesmärgid, ülesanded ja põhisuunad noorsoopoliitika ja –too valdkonnas Narva linnas kuni 2013. aastani. 

2. DOKUMENDIS KASUTATUD MÕISTED 

Noored  – füüsilised isikud vanuses 7 – 26 a.
Noorsootöö – arengutegevuse tingimuste loomine noortele, mis võimaldavad neile tegutseda vabatahtlikult väljaspool perekonda, tasemeõpet ja tööd.

Noorsoopoliitika – koordineeritud ja sihipärane tegevus erinevates eluvaldkondades, mis lähtud noorte reaalsetest vajadustest.
Noorteprojekt – eelarvega noorsootööalane tegevuskava, mis teenib noorsootöö eesmärke ning mille kestus ei ületa üht aastat.
Noorsooprogramm – noorsootöövaldkonna kuuluv tegevuskava, mille elluviimiseks koostatakse konkreetseid projekte ning mille kestus ületab üht aastat.
Noorsootööasutus – Haridus- ja teadusministeeriumi, kohaliku omavalitsuse või eraõigusliku juriidilise isiku asutus, kelle peategevuseks on noorsootöö korraldamine.
Noorteühendus – haridus- ja teadusministeeriumi noorteühenduste registris avalduse alusel registreeritud mittetulundusühing, mille vähemalt kaks kolmandikku liikmetest on noored, ning mille eesmärgiks on noorsootöö korraldamine ja teostamine.
Avatud noortekeskus – avatud noorsootöö meetodeid kasutav noorsootööasutus. Selliseid asutusi võivad piirkonna noorsootöö korralduskeskusena vabatahtlikult külastada kõik noored.

Avatud noorsootöö meetod – noorsootöö meetod, mis:

- on avatud noortele esitamata tingimusi nende veendumustele, võimmetele, oskustele, teadmistele ega majanduslikule seisundile;

- kaasab noori tegevuse algatamisse ja arendamisse;

- võimaldab noortele suhelda ja teostada arendavat tegevust nende jaoks sobival ajal väljaspool kodu ja kooli, esile tõstes noorte isikliku algatuse arengut;

- loob tingimusi mitteformaalseks õppeks, eeskätt õpetamiskogemuste alusel tegevuse ja suhtlemise kaudu.

Noorte teavitamis- ja nõustamiskeskus – noorsootöö põhimõtetel tegutsev asutus, kes kogub, töötleb ja levitab noorsooteavet ning koordineerib teavitamist, nõustamist ja uuringuid piirkondlikul tasemel. 

Noorsooteave – noortele kättesaadav informatsioon ühiskonnast, mis võimaldab noortele teha teatud otsuseid või tegutseda vastavalt mingil käitumisviisil. Noorsooteabe eesmärk on suurendada noorte valikuvõimalusi otsese või kaudse info andmise teel ühiskonnaelu kohta, võimaldades noortele lihtsamalt teha otsuseid oma elu korraldamisel.
Noorteparlament – noortekoda (volikogu, nõukogu), kellel puudub õiguslik staatus ning mille koosseisu kuuluvad valitud või delegeeritud noored. Noorteparlamendi eesmärk on võimaldada noortele osaleda otsustamisprotsessis ning kaitsta oma huve neid puudutavatest valdkondades. Käesoleva dokumendi raames on see Narva Noorteparlament, kelle põhieesmärk on dialoogi korraldamine noorte ja linnavõimude vahel, noorte huvide esindamine ja kaitsmine. 
Noorte osalus – noorte aktiivne või passiivne sekkumine ühiskondlikesse protsessidesse ning ühiskonnas tehtavate otsuste mõjutamine. Aktiivne osalus on kui noored ise teevad ja pakkuvad otsuseid ning passiivne osalus on kui noores osalevad ühiskonna poolt pakutavate tegevustes.

Õpilasesindus – õpilaste omavalitsusõiguse teostamise vorm. Õpilasesindus esindab õpilasi koolisisestes suhetes ning suhetes rahvuslike või rahvusvaheliste organisatsioonide ning asutuste ja isikutega.

Töömalev – põhiliselt suveajaks korraldatud noorteprojektid, mis ühendavad endas vabaaja veetmist ja tööd.

Töökasvatus – noorte seisundi parendamine tööturul noorsootöömeetodite abil, noorte valmiduse tõstmine tööhõiveks. Töökasvatus on suunatud õpilaste kõlbliku suhtumise kujundamisele töösse. Töökasvatuse raames korraldab Narva Noortekeskus suvenoortemalevate tegevust, infomessi „Orientiir”, linna koolides tegutsevad õpilasfirmad, kes soodustavad noorte ettevõtluslikku mõtlemist.

Töökasvatusprogramm – programm, mille eesmärk on luua linnas võimalusi noorte seisundi parandamiseks tööturul noorsootöömeetodite kaudu ning noorte töövalmiduse tõstmise teel.
Spetsiaalne noorsootöö – noorsootöö valdkond, mis loob eeldusi ebaadekvaatse sotsiaalse käitumisega ja/või riskiolukordades elavate noorte kasvatamiseks ja arendamiseks (probleemsete noorte hulka kuuluvad noored, kelle oslus ühiskonnaelus on piiratud, seda eeskätt majanduslikke ja/või sotsiaalsete põhjuste tõttu, nt noored vähekindlustatud peredest, ühe vanemaga peredest, noorperedest, erivajadustega noored jms), aktiviseerides noorte võimeid ja oskusi, suurenndades nende motiveeritust. Probleemsete noortega tegelemise eesmärk on kriminaalkuritegude ennetamine.


3. PÕHISUUNDADE MISSIOON, NÄGEMUS, EESMÄRGID JA ÜLESANDED

 Missioon 
Toetada noorte isiksuslike, kodaniku- ja loomeomaduste arengut, luua mitmekesiseid ja kvaliteetseid võimalusi nende osalemiseks linna ja ühiskonna elus.
Nägemus
2013. aastal korraldatakse Narva linnas mitmekesist ja kvaliteetset noorsootööd, mille korraldamisel arvestatakse traditsioone ja uuendusi. Linnas tegutsevad aktiivselt noortega tegelevad organisatsioonid, kelle tegevuse aluseks on spetsialistide kõrgprofessionaalne töö ning kaasaegne materiaal-tehniline baas. Iga noor narvakas on piisavalt arenenud, aktiivne ja huvitatud osalemisest linna ja ühiskonna elus. 

Eesmärgid
- linna noorsoopoliitika ülesannete määramine,
- noorte eneseteostuseks soodsa keskkonna loomine,
- noorsootöö kvaliteedi hindamise saavutamine Narvas, samuti et kõigis noorsootöö valdkondades linnas võetaks aluseks noorte huve, vajadusi ning positiivset ja tervislikku arengut.


Ülesanded:
- noorsootöö omavalitsusliku struktuuri loomine põhisuundade eesmärkide saavutamiseks,
- optimaalsete koostöömehhanismide määramine omavalitsuse ning mittetulundus- ja ärisektori vahel,
- aluste loomine eelarveväliste linna noorsootöö rahastamisallikate kaasamiseks,
- noorte huvide uurimine vabaajaveetmise valdkonnas,
- noorsootöö valdkondade arengusuundade määramine,
- noorsootöö struktuurse arendamise tagamine,
- programmi koostamine, mille alusel hakkab toimuma Narva noorsootöö areng,
- noortega tegelevate spetsialistide koolituse ja täiendõppe süsteemi loomine,
- võimaluste tagamine noortele eneseteostamiseks ja –väljendamiseks kvaliteetse noorsootöö kaudu.

4. SUUNAD

4.1 Noorsootöö struktuurne arendamine

4.1.1 Noorsootöö korraldamise süsteemi ümberkorraldamine Narva linna noorsootalituse loomise teel Narva Linnavalitsuse Kultuuriosakonna juures;
4.1.2 Koostöövõrgu laiendamine haridus- ja kultuuriasutustega (sh koolide huvijuhtidega);
4.1.3 Koostöövõrgu laiendamine Linnavalitsuse struktuuride vahel noorsoopoliitika valdkonnas;
4.1.4 Vabariikliku ja rahvusvahelise koostöö arendamine ja laiendamine noorsootöö raames (koostöö noorsootööasutustega teistes linnades ja riikiides);
4.1.5 Narva Noorteparlamendi ja noorteorganisatsioonide arendamine, mis on suunatud osalemisele otsuste tegemises (õpilasesinduste ühendused, õpilasesindused, noortenõukogud jms);
4.1.6 Koostööprogrammi väljatöötamine ja rakendamine kolmanda sektori organisatsioonide ja asutustega (mittetulundusühingutega), samuti nende sihipärane rahastamine linnaeelarvest;
4.1.7 Noorsootööga tegelevate organisatsioonide registri asutamine linnas;

4.1.8 Koolide huvijuhtide metoodilise ühenduse tegevuse korraldamine Narva Noortekeskuse baasil.



4.2 Noorsootöö valdkondade arendamine, sh noorsootöö programmi väljatöötamine ja rakendamine 

4.2.1 Arengukavade väljatöötamine ja rakendamine noorsootöö valdkondade kaupa.
4.2.2 Spetsiaalse noorsootöö valdkonna arendamine ja laiendamine koostöö teel spetsiaalse noorsootööga tegelevate organisatsioonidega (töö noorte riskigruppide ning erivajadustega lastega) nagu avatud noortekeskus RLK, Heategevuskeskus, Lapsele oma kodu, Päevakeskus LAD.
4.2.3 Uurimistöö korraldamine noorsootöö valdkonnas.

4.2.4 noorsootöötöötajate taseme tõstmine osalemise kaudu konverentsidel, täiendõppes jms. 

 

4.3 Avatud noortekeskuste võrgustiku arendamine 

4.3.1 Avatud noortekeskuste kontseptsiooni väljatöötamine ja kinnitamine.
4.3.2 Avatud noortekeskuse arendamine ja rekonstrueerimine Narva Noortekeskuse baasil.
4.3.3 Mittetulundusühingute poolt asutatud tegutsevate avatud noortekeskuste tegevuse toetuse süsteemi väljatöötamine ning nende tegevuse koordineerimine.
4.3.4 Avatud noortekeskuste ühtse inforuumi loomine informeerimaks oma tegevusest.
4.3.5 Avatud noortekeskuste asutamise ja tegevuse toetamine linna erinevates piirkondades ja ühiselamute juures.
4.3.6 Linna avatud noorsootöö arengu analüüs määramaks selle korraldamise struktuuri.

4.4 Noorte osaluse ning Narva linnas tegutsevate noorteühenduste, sh Narva Noorteparlamendi ja õpilasesinduste toetamine 

4.4.1 Linna territooriumil tegutsevate noorteühenduste ja õpilasesinduste tegevuse arendamine ja toetamine, ruumide kasutamise võimaluste tagamine nende tegevuseks, sh avatud noortekeskustes.
4.4.2 Noorteprogrammide ja projektide toetamine linnaeelarve vahenditest.
4.4.3 Noorte liidrite õppe toetamine ja korraldamine.
4.4.4 noorte ja noorteühenduste kaasamine otsustuste tegemise ja linna arengu protsessi, võimaluste tagamine noortele osaleda otsustuste tegemise ja linna arengu protsessis ja mõjutada seda linna tasandil (õpilasesinduste ümarlaua, Narva Noorteparlamendi jms tegevuse toetamine).


4.5 Noorte teavitamise ja nõustamise süsteemi laiendamine 

4.5.1 Linna noorte teavitamis- ja nõustamiskeskuse teenuste spektri laiendamine Narva Noortekeskuse baasil.
4.5.2 Noorsoo infostendide loomine avatud noortekeskustes, lastetubades ja huvikoolides.
4.5.3 Infolevitamise korraldamine noortele, noorsootöötajatele ja laiale avalikkusele.
4.5.4 Teabe kättesaadavuse tagamine noorte viibimiskohtades (avatud noortekeskused, koolid, kultuurimaja, huvikoolid, samuti noorsootööga tegelevad organisatsioonid – koostöövõrgustik).
4.5.5 Uuringute korraldamine noorte vajaduste kohta teabevaldkonnas.
4.5.6 Noorsootöö infomaterjalide ja metoodiliste õppevahendite koostamine ja levitamine spetsialistidele ja noortele.
4.5.7 Noorte teavitamis- ja nõustamiskeskuse tegevuse parendamine ja kodulehe arendamine Narva Noortekeskuse baasil.
4.5.8 Nõustamisteenuste spektri laiendamine noorte jaoks ning nende kättesaadavus, sh projektitöö osas.
4.5.9 Abi osutamine kodulehtede loomises noortega tegelevate mittetulundusühingute ja noorte jaoks.

4.6 Töökasvatuse süsteemi laiendamine ja kvalitatiivsed muutused

4.6.1 Töömalevate toetamise süsteemi väljatöötamine ja rakendamine (töökasvatus tervikuna) ning suvepuhkuse korraldamine linna avatud noortekeskuste ja koolide kaudu.
4.6.2 Töökasvatusalase teabe kättesaadavuse suurendamine noorte jaoks.
4.6.3 Vabade töökohtade registri asutamine noorukitele suveperioodiks, kasutades Narva Noortekeskuse kodulehte.
4.6.4 Uuringute korraldamine noorukite suvetööhõive valdkonnas.
4.6.5 Õpilasfirmade tegevuse kui töökasvatuse meetodi populariseerimine.
4.6.6 Ühiskondlikult kasulike aktsioonide korraldamine arendamaks noorte töökogemusi.
4.6.7 Volontääride liikumise populariseerimine.

5. TEGEVUSKAVA KUNI 2013. AASTANI 


Vt tabelit

6. OODATAVAD TULEMUSED 

2013. aastal 
- Narva Linnavalitsuse juures tegutseb noorsootöötalitus.
- toimib selge koostoime süsteem haridus- ja kultuuriasutustega (sh koostöö huvikoolide juhtidega).
- toimub koostöö kohaliku omavalitsuse kõigi allüksustega, kes tegelevad ühel või teisel määral noorte ja noorsoopoliitika küsimustega.
- tegutseb Narva Noorteparlament, kellele on tagatud linnapoolne rahastamine.
- on allkirjastatud rida partnerluslepinguid ja -kokkuleppeid rahvusvahelisel tasemel, toimub pidev koostoime noorsootööga tegelevate organisatsioonidega rahvusvahelisel tasemel.
- on läbi viidud rida uuringuid noorsootöö valdkonnas.
- Narva Noortekeskuse baasil tegutsevad edukalt avatud noortekeskus ja noorte teavitamis- ja nõustamiskeskus.
- vastavalt vastuvõetud korrale tegutsevad avatud noortekeskused linna erinevates piirkondades.
- toimub avatud kolmanda sektori poolt ülalpeetavate noortekeskuste sihipärane toetamine.
- linnas tegutseb töömalevate reglementeeritud süsteem.
- igal aastal korraldatakse noorte projektide konkursse.
- korraldatakse noorte äriideede konkurss.
- on koostatud ja rakendamiseks valmis noorsootööprogrammid. 



Lisa 1. Dokumendi „Narva linna noorsootöö põhisuunad aastaiks 2008 – 2013” koostajad
	Jrk
	Ametiasutus/organisatsioon


	1.
	Narva Noortekeskus



	2.
	Narva Linnavalitsuse Kultuuriosakond



	3.
	Narva Linna Arenduse ja Ökonoomika Amet



	4.
	MTÜ ”Virumaa Heategevuskeskus”



	5.
	MTÜ ”Laste päevakeskus LAD”



	6.
	MTÜ ”Avatud noortekeskus RLK”


	7.
	MTÜ ”Lapsele Oma Kodu”


	8.
	Narva Laste Loomemaja


	9.
	Narva Ärinõuandla SA


	10.
	Linna koolide huvijuhid


	11.
	Vannalinna Riigikool (huvijuht)




Lisa 2. SWOT- analüüs

	Tugevad küljed
- Narva Noortekeskus tegutseb kvaliteetselt nii linna kui riiklikul tasemel (sh teavitamis- ja nõustamisvaldkonnas) 

- Linna noorsootöö on korraldatud vastavalt Eesti Noorsoostrateegiale 2006 – 2013  
- On korraldatud koostöö noorsootööga tegelevate organisatsioonidega Eestis ja Euroopas 

- On olemas noorsooalgatuste toetusfond
- Linnas korraldatakse traditsioonilisi üritusi ja pidusid noortele
- Hoolekandeteenused erivajadustega noortele ja nende peredele
- Tartu Ülikooli Narva Kolledžis on avatud noorsootöötajaõpe
- Toimib edukalt noortemalevate programm
- Toimib edukalt Narva Noorteparlament 

	Nõrgad küljed
- Puudub noorsootöötalitus Narva Linnavalitsuse juures 

- Puudulikud sidemed noorsootööga tegelevate organisatsioonide ja kohaliku omavalitsuse asutustega
- Noorsootöötajaõpe (sh venekeelne) on puudulik
- Kvalifitseeritud noorsootöötajate ebapiisav arv 

- Eesti keele puudulik valdamine, mis ei võimalda osaleda täiel määral vabariiklikel noorsooüritustel
- Puudub laste puhkelaagrite baas linnas


	Võimalused
- On loodud süsteem, mis võimaldab toetada, teha koostööd ja arendada suhted noorsootööga tegelevate organisatsioonidega 
- Aktiivselt tehakse koostööd (nt perekond, riik ja kolmas sektor)

- Noorte tasuta nõustamine õigus- ja psühholoogiavaldkonnas
- Aktiivsete ja motiveeritud noorsootöötajate olemasolu
- noorsootöö rahastamise suurendamine

	Ohud
- Noorsootöö puudulik rahastamine 

- Linnavõimud ei arvesta noorte huve ja vajadusi
- Noorte passiivsus
- Ärisektori passiivsus noorsootöövaldkonnas



